คือมันมีอาการเหมือนคนท้องนะค่ะ แล้วก็หายใจมั้ยค่อยสะดวก ประจำเดือนมั้ยมาสองเดือนค่ะ อาการแบบนี้มันเป็นอาการยังงัยค่ะ
สวัสดีค่ะ การที่ประจำเดือนไม่มาตามกำหนดถึง 2 เดือน หรือมาห่างเกิน 35 วันจากรอบก่อนแล้วนั้น อาจจะมีสาเหตุมาจาก การตั้งครรภ์ ฮอร์โมนรังไข่ไม่สมดุล การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล เป็นต้นโดยไม่ได้มีอาการอะไรที่จำเพาะเจาะจงต่อการตั้งครรภ์ จะต้องยืนยันด้วยชุดตรวจครรภ์ทางปัสสาวะหรือตรวจเลือดเท่านั้นสามารถซื้อชุดตรวจครรภ์ทางปัสสาวะมาตรวจเองก่อนได้ ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ ควรไปยืนยันผลที่รพ.และหาสาเหตุต่อไป